ԱՄՓՈՓԱԹԵՐԹ

 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՕԳՈՍՏՈՍԻ 12-Ի N1324-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

	1. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵ
	14․08․2026թ․

	
	01/22/322805-2026

	«Հայաստանի Հանրապետության կառավարության 2021 թվականի օգոստոսի 12-ի N 1324-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չկան։
	Ընդունվել է ի գիտություն։

	2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ

	20.08.2026թ․

	
	01/21181-2026

	Քննության առնելով «ՀՀ կառավարության 2021 թվականի օգոստոսի 12-ի N 1324-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով, ի թիվս այլնի, սահմանվում են օրինապահ հարկ վճարողների համար նոր չափանիշներ, հայտնում ենք հետևյալը․
Նախագիծը, ընդհանուր առմամբ, նպատակահարմար է՝ հաշվի առնելով օրինապահ հարկ վճարողների խրախուսման և հարկային վարչարարության բարելավման նպատակները։ Միաժամանակ, առաջարկվում է հիմնավորել հարկային վնասի բացակայությունը որպես օրինապահ հարկ վճարողի հավաստագրի տրամադրման պարտադիր չափանիշ սահմանելու մոտեցումը, քանի որ տնտեսավարող սուբյեկտի կողմից հարկային վնասի առկայությունն ինքնին չի վկայում հարկային պարտավորությունների ոչ պատշաճ կատարման մասին։ Մասնավորապես, ներդրումային ծրագրեր իրականացնող, նորաստեղծ կամ գործունեությունն ընդլայնող տնտեսավարողները կարող են գործունեության որոշակի փուլերում ունենալ հարկային վնաս՝ միաժամանակ պատշաճ կատարելով իրենց հարկային պարտավորությունները։








	




Դրույթը վերաբերում է բացառապես հարկային օրենսդրությամբ հաշվարկվող հարկային վնասին, այլ ոչ թե հաշվապահական վնասին։ Երեք տարի անընդմեջ հարկային վնասի հայտարարագրումը կարծում ենք, որ ոչ արդյունավետ տնտեսվարման դրսևորում է, և նման վարքագիծը հնարավոր է պարունակի կարգապահական ռիսկ, ուստի այն մեր կարծիքով ենթակա չէ խրախուսման: 
Միաժամանակ հնարավոր տարընկալումներից խուսափելու համար նախագծում հստակեցվել է ձևակերպումը՝ սահմանելով «դիտարկվող ժամանակահատվածում և դրան նախորդող երկու հարկային տարում գործունեության արդյունքներով (առանց նախորդ տարիներից փոխանցվող հարկային վնասի) անընդմեջ առաջացած հարկային վնասի բացակայություն» պահանջը, ինչը կապահովի հարկ վճարողի վարքագծի օրինապահության առավել ընկալելի գնահատում, իսկ հարկ վճարողը կարող է դիմել և ստանալ հավաստագիր արդեն իսկ առաջին տարում շահույթ ձևավորելուց հետո։

	Առաջարկվում է նաև լրացուցիչ հիմնավորել ներդրումային ֆոնդերին օրինապահ հարկ վճարողի հավաստագիր տրամադրելու բացառման անհրաժեշտությունը, մասնավորապես՝ ներկայացնելով այն օբյեկտիվ և իրավաչափ հիմքերը, որոնցով պայմանավորված՝ ներդրումային ֆոնդերի նկատմամբ չի կարող կիրառվել օրինապահ հարկ վճարողի համար սահմանվող ընդհանուր կարգավորումը։
	Այս դրույթի անհրաժեշտությունը բխում է գործնականում ի հայտ եկած խնդիրներից և նպատակ ունի հստակեցնելու առկա կարգավորումները: Համաձայն Հարկային օրենսգրքի՝ ներդրումային ֆոնդը (որը կարող է հանդիսանալ նաև ակտիվների համախումբ) դիտարկվում է որպես կազմակերպություն, սակայն նրա անունից հանդես է գալիս ֆոնդի կառավարիչը, որը սահմանված կարգով լիազորված է դիմելու և ստանալու համապատասխան հավաստագիրը: Հարցը քննարկվել է նաև Կենտրոնական բանկի հետ, որը չի առարկել առաջարկվող փոփոխությանը: Արդյունքում ընդունվել է ՀՀ հարկային օրենսգրքում լրացումներ և փոփոխություններ կատարելու մասին 03․07․2026թ․ ՀՕ-344-Ն ՀՀ օրենքը, որով արդեն իսկ ամրագրվել է տվյալ սահմանափակումը։ Միաժամանակ ներդրումային ֆոնդերի համար արդեն իսկ սահմանված է շահութահարկի արտոնյալ՝ 0.01% դրույքաչափ։

	[bookmark: _Hlk222734787]3․ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	24․08․2026թ․

	
	N 01/2-3/22096-2026

	«Հայաստանի Հանրապետության կառավարության 2021 թվականի օգոստոսի 12-ի N 1324-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի լրամշակված տարբերակի վերաբերյալ հայտնում ենք հետևյալը:
Նախագծով առաջարկվում է՝
1)	որպես օրինապահ հարկ վճարող համարվելու չափանիշ սահմանել դիտարկվող ժամանակահատվածում և դրան նախորդող երկու հարկային տարում գործունեության արդյունքներով անընդմեջ առաջացած հարկային վնասի բացակայությունը։
Վերոգրյալի կապակցությամբ, նախագծի քննարկման ժամանակ հայտնել էինք, որ որևէ հաշվետու ժամանակաշրջանում հարկային վնաս ունենալը դեռևս չի նշանակում, որ հարկ վճարողն ունի ոչ օրինապահ վարքագիծ: Այս առումով, առաջարկել էինք այն հանել չափանիշներից, ինչպես նաև օրինապահ հարկ վճարողի հավաստագրի գործողությունը դադարեցնելու դեպքերի ցանկից։
	








Չի ընդունվել։
Դրույթը վերաբերում է բացառապես հարկային օրենսդրությամբ հաշվարկվող հարկային վնասին, այլ ոչ թե հաշվապահական վնասին։ Երեք տարի անընդմեջ հարկային վնասի հայտարարագրումը կարծում ենք, որ ոչ արդյունավետ տնտեսվարման դրսևորում է և նման վարքագիծը հնարավոր է պարունակի կարգապահական ռիսկ, ուստի այն մեր կարծիքով ենթակա չէ խրախուսման: 
Միաժամանակ հնարավոր տարընկալումներից խուսափելու համար նախագծում հստակեցվել է ձևակերպումը՝ սահմանելով «դիտարկվող ժամանակահատվածում և դրան նախորդող երկու հարկային տարում գործունեության արդյունքներով (առանց նախորդ տարիներից փոխանցվող հարկային վնասի) անընդմեջ առաջացած հարկային վնասի բացակայություն» պահանջը, ինչը կապահովի հարկ վճարողի վարքագծի օրինապահության առավել ընկալելի գնահատում, իսկ հարկ վճարողը կարող է դիմել և ստանալ հավաստագիր արդեն իսկ առաջին տարում շահույթ ձևավորելուց հետո։

	Հաշվի առնելով վերոգրյալը՝ կրկին առաջարկում ենք քննարկել այլընտրանքային մոտեցում, այն է՝ Օրենսգրքի 404-րդ հոդվածով (հարկային վնասն ավելի ցույց տալը) սահմանված պատասխանատվության միջոցի կիրառության առկայությունը՝ որպես հարկ վճարողի ոչ օրինապահ լինելու չափանիշ սահմանելու նպատակահարմարության հարցը։
	Ընդունվել է։
Նախագծում կատարվել է համապատասխան հստակեցումը։ Որպես իրավախախտում նշվել է արձանագրված հարկային վնասն ավել ցույց տալը՝ իրավախախտման չափը գնահատելով նվազեցված հարկային վնասին համարժեք շահութահարկի գումարի չափով։

	2) սահմանել օրինապահ հարկ վճարողի հավաստագրի գործողության դադարեցման կարգը։ Մասնավորապես, առաջարկվում է սահմանել, որ օրինապահ հարկ վճարողի հավաստագիր ունեցող հարկ վճարողի գործունեության արդյունքների մշտադիտարկումն իրականացվում է մշտադիտարկմանը նախորդող տարվա հունվարի 1-ից մինչև մշտադիտարկման վերջին օրը ներառյալ ընկած ժամանակահատվածում իրականացված փաստացի գործունեության արդյունքների հիման վրա։
Միաժամանակ, առաջարկվում է սահմանել, որ օրինապահ հարկ վճարողի հավաստագրի գործողության ընթացքում մշտադիտարկումն իրականացվում է յուրաքանչյուր եռամսյակ՝ ամսական (եռամսյակային) հաշվարկների ներկայացման համար նախատեսված վերջնաժամկետին հաջորդող օրվանից 7 աշխատանքային օրվա ընթացքում։
Վերոգրյալի կապակցությամբ, հայտնում ենք, որ մշտադիտարկվող ժամանակահատվածը կարող է ներառել նաև շահութահարկի հաշվարկի ներկայացման համար նախատեսված ժամկետը։ 
Հաշվի առնելով վերոգրյալը՝ առաջարկում ենք նախագծով սահմանվող կարգավորումը տարածել նաև տարեկան հաշվարկների նկատմամբ:
	Ընդունվել է։
Նախագծում կատարվել է փոփոխություն՝ կարգավորումը տարածելով նաև տարեկան հաշվարկների նկատմամբ:

	4․ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ

	N/27.1.2/48578-2026

	«Հայաստանի Հանրապետության կառավարության 2021 թվականի օգոստոսի 12-ի N 1324-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք, հետևյալը՝
1․ Նախագծով նոր լրացվող N 3 հավելվածի (այսուհետ՝ Հավելված N 3) 3-րդ կետի համաձայն՝ մշտադիտարկման արդյունքներով օրինապահ հարկ վճարողի հավաստագրի գործողությունը հարկային մարմնի կողմից դադարեցվում է․․․։
ՀՀ հարկային օրենսգրքի 293.1-ին հոդվածի 3.1-ին մասի ուսումնասիրման արդյունքում պարզ է դառնում, որ վերջինս սահմանում է, որ մշտադիտարկման արդյունքով հավաստագրի գործողությունը հարկային մարմնի կողմից «կարող է դադարեցվել»։ Մինչդեռ Հավելված N 3-ի 3-րդ կետում նշվում է, որ համապատասխան դեպքերում հավաստագրի գործողությունը «դադարեցվում է»։ 
Վերոնշյալ կարգավորումների բովանդակային ուսումնասիրման արդյունքում գտնում ենք, որ անհրաժեշտ է հստակեցնել, թե արդյոք նախատեսվում է հարկային մարմնի կողմից հայեցողական գնահատման հնարավորություն, թե նշված հիմքերից որևէ մեկի առկայությունն ինքնաբերաբար առաջացնում է հավաստագրի դադարեցում։
	



Ընդունվել է։
Նախագծում կատարվել է համապատասխան փոփոխություն՝ մասնավորապես սահմանվել է, որ մշտադիտարկման արդյունքներով օրինապահ հարկ վճարողի հավաստագրի գործողությունը հարկային մարմնի կողմից դադարեցվում է սահմանված դեպքերից որևէ մեկի առկայության պարագայում։

	2․ Հավելված N3-ի 7-րդ կետի համաձայն՝ սույն կարգի 6-րդ կետի ժամկետի ավարտից հետո մշտադիտարկման արդյունքներով գրանցված իրավախախտումների վերաբերյալ 2 աշխատանքային օրվա ընթացքում կազմվում է եզրակացություն, որի հիման վրա, հարկային մարմնի ղեկավարի հրամանով՝ հրամանի հաջորդ օրվանից, օրինապահ հարկ վճարողի հավաստագրի գործողությունը դադարեցվում է։
Իսկ Հավելված N3-ի 8-րդ կետի համաձայն՝ օրինապահ հարկ վճարողի հավաստագրի գործողության դադարեցման մասին հարկային մարմնի ղեկավարի հրամանը 2 աշխատանքային օրվա ընթացքում տրամադրվում է հարկ վճարողին՝ էլեկտրոնային եղանակով։
Այս առումով նշենք, որ վերոգրյալ կետերով սահմանվում է, որ մշտադիտարկման արդյունքների հիման վրա կազմվում է եզրակացություն, որի հիման վրա հարկային մարմնի ղեկավարի հրամանով դադարեցվում է օրինապահ հարկ վճարողի հավաստագրի գործողությունը։ Միաժամանակ, Հավելված N 3-ով հարկ վճարողի համար նախատեսված չէ մինչև այդ որոշման ընդունումը մշտադիտարկման արդյունքների և հավաստագրի գործողության դադարեցման հիմքերի վերաբերյալ իր դիրքորոշումը ներկայացնելու, պարզաբանումներ կամ առարկություններ ներկայացնելու հնարավորություն։
Կարծում ենք, որ նման կարգավորումը կարող է խնդրահարույց լինել լսված լինելու իրավունքի ապահովման տեսանկյունից, քանի որ հավաստագրի գործողության դադարեցումը կարող է անմիջականորեն ազդել հարկ վճարողի իրավունքների և օրինապահ հարկ վճարողի կարգավիճակից բխող առավելությունների վրա։ Հետևաբար, գտնում ենք, որ անհրաժեշտ է նախատեսել հարկ վճարողին մինչև հավաստագրի գործողության դադարեցման վերաբերյալ վերջնական որոշման ընդունումը լսվելու և իր դիրքորոշումը ներկայացնելու հնարավորություն։
	Ընդունվել է ի գիտություն։
Միաժամանակ, նախագծով սահմանված՝ օրինապահ հարկ վճարողի հավաստագրի գործողության դադարեցման համար հիմք հանդիսացող դեպքերի վերաբերյալ տեղեկավությունը առկա են հարկային մարմնի էլեկտրոնային կառավարման համակարգում, որոնք հանդիսանում են փաստ հարկ վճարողի գործունեությանը վերաբերող տվյալների մասով, իսկ Նախագծի Հավելված N3-ի 9-րդ կետով սահմանված է, որ օրենսդրությամբ սահմանված կարգով, հարկ վճարողի կողմից դադարի հիմք հանդիսացող դեպքերի վերաբերյալ բողոքարկման արդյունքում հավաստագրի դադարի հիմքերն անվավեր ճանաչելու դեպքում՝ հարկ վճարողը նոր հավաստագիր ստանալու համար կարող է դիմել համապատասխան ակտն ուժի մեջ մտնելուց հետո։


	3․ Հավելված N 3-ի 9-րդ կետի համաձայն՝ օրինապահ հարկ վճարողի հավաստագրի գործողության դադարեցումից հետո հարկ վճարողը նոր հավաստագիր ստանալու համար կարող է դիմել օրինապահ հարկ վճարողի հավաստագրի դադարեցման օրը ներառող ամսվան հաջորդող 12-րդ ամսվա 1-ից։ Նշված ժամկետից շուտ ներկայացված դիմումները մերժվում են։ Օրենսդրությամբ սահմանված կարգով, օրինապահ հարկ վճարողի հավաստագրի դադարի հիմքերն անվավեր ճանաչելու դեպքում, հարկ վճարողը նոր հավաստագիր ստանալու համար կարող է դիմել համապատասխան ակտն ուժի մեջ մտնելուց հետո։
Միաժամանակ, ՀՀ հարկային օրենսգրքի 293.1-ին հոդվածի 3.1-ին մասով Կառավարությանը վերապահված է մշտադիտարկման արդյունքներով հավաստագրի գործողության դադարեցման դեպքերի սահմանման լիազորություն, սակայն նշված դրույթով կամ օրենքի ներկայացված փոփոխություններով չի նախատեսվում հավաստագրի գործողությունը դադարեցված հարկ վճարողի կողմից նոր հավաստագիր ստանալու իրավունքի իրացումը 12 ամսով սահմանափակելու լիազորություն։
Հաշվի առնելով, որ նման կարգավորումը կարող է սահմանափակել հարկ վճարողի կողմից նոր հավաստագիր ստանալու հնարավորությունը, գտնում ենք, որ անհրաժեշտ է հստակեցնել նման կարգավորման նպատակը։
	Մշտադիտարկման արդյունքներով հավաստագրի դադարեցման հիմքերի առկայության պարագայում՝ հաշվի առնելով այն, որ հավաստագրի գործողության դադարեցման հիմքերը նույնական են հավաստագրի տրամադրման չափանիշներին, նոր դիմում ներկայացնելիս ըստ էության ուսումնասիրվելու է խախտման ժամանակահատվածը, հետևաբար հավաստագրի տրամադրման համար նոր ներկայացված դիմումը մերժվելու է, ուստի ժամանակն ու ռեսուրսների խնայման և աշխատանքի արդյունավետ կազմակերպման նպատակով  սահմանվել է ներկայացման 12 ամսյա սահմանափակում։

	4․ Նախագծի 2-րդ կետի համաձայն՝ սույն որոշումն ուժի մեջ է մտնում 2027թ. հունվարի 1-ից և կիրառվում է 2027 թվականի հունվարի 1-ից հետո ծագած հարաբերությունների վրա:
Միաժամանակ, Հավելված N3-ի 2-րդ կետով մշտադիտարկվող ժամանակահատվածը սահմանվում է մշտադիտարկմանը նախորդող տարվա հունվարի 1-ից մինչև մշտադիտարկման վերջին օրը ներառող ժամանակահատվածը։
Նշված կարգավորումների համադրությունից հստակ չէ, թե 2027 թվականի առաջին մշտադիտարկման շրջանակում որ ժամանակահատվածի գործունեության արդյունքներն են ենթակա գնահատման, մասնավորապես՝ արդյոք այդ մշտադիտարկման ընթացքում կարող են հաշվի առնվել մինչև 2027 թվականի հունվարի 1-ը ձևավորված տվյալները, իրավախախտումները կամ պարտավորությունները։ Գտնում ենք, որ նման կարգավորումը կարող է  առաջացնել վերջինիս կիրառման և իրավական որոշակիության խնդիր։
	[bookmark: _GoBack]Նախագծով սահմանված է, որ նշված կարգավորումը կիրառվելու է 2027թ․-ի հունվարի 1-ից հետո օրինապահ հարկ վճարողի հավաստագիր ստանալու համար դիմում ներկայացրած ԱԱՀ վճարող համարվող կազմակերպությունների և անհատ ձեռնարկատերերի նկատմամբ, հետևաբար դիտարկվող ժամանակահատվածի սկիզբ է հանդիսանալու 2026թ․-ի հունվարի 1-ը, իսկ մշտադիտարկումն իրականացվելու է նոր կարգավորումների համաձայն դիմում ներկայացրած և հավաստագիր ստացած հարկ վճարողների նկատմամբ և մշտադիտարկվելու է արդեն իսկ հավաստագրի տրամադրման նպատակով ուսումնասիրված ժամանակահատվածը։ Ուստի, մեր կարծիքով, իրավական որոշակիության խնդիրներ չեն առաջանա։

